Author: administrator
Last saved by: viktoria.radvanska
Company: Abyss

Predkladacia správa

Informácia o zabezpečení plnenia opatrenia vzhľadom na nepriaznivú situáciu na finančných trhoch v podmienkach realizácie PPP projektov sa predkladá na rokovanie vlády Slovenskej republiky ako materiál vyplývajúci z úlohy uznesenia  vlády Slovenskej republiky, úloha B.1. uznesenia vlády Slovenskej republiky č. 808/2008 zo 6. novembra 2008.
 
     Cieľom materiálu je informovať vládu Slovenskej republiky o vývoji situácie týkajúcej sa možnosti financovania PPP projektov zo strany EIB a EBRD za obdobie od 1. januára do 31. januára 2009.
 
     Informácia analyzuje súčasné možnosti Ministerstva dopravy, pôšt a telekomunikácií Slovenskej republiky za účelom získania participácie multilaterálnych inštitúcií ako sú EBRD a EIB na financovaní projektu rýchlostnej cesty R1 a diaľnice D1 v stále pretrvávajúcej kríze finančných inštitúcií. Ďalej hodnotí financovanie projektu R1 ako dosiahnuteľné na základe informácií z finančných trhov a tiež informuje o situácii financovania projektu D1 (1. balík a 3. balík PPP projektov), ktorá sa za posledné obdobie výrazne nezmenila.
 
     Materiál má informatívny charakter, z uvedeného dôvodu nebol predložený na medzirezortné pripomienkové konanie.